stanford-oval/wikipedia huggingface dataset:
תלמטוביים

| תלמטוביים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: תלמטוביים
תת־משפחה:: תלמטוביים
סוג:: תלמטוביוס
שם מדעי
 Telmatobiidae ‏ויגמן, 1834

תלמטוביים (שם מדעי: Telmatobiidae) היא משפחה מסדרת חסרי זנב. במשפחה זו סוג יחיד - תלמטוביוס (Telmatobius). חלוקות מסוימות גם הסוג Batrachophrynus נכלל במשפחה. בעבר הם השתייכו למשחת הלפטודקטיליים או למשפחת קרפדות מקרינות.
מינים אלו חיים בטבע רק בהרי האנדים שבדרום אמריקה. הם נפוצים במדינות: אקוודור, בוליביה, פרו, צפון ארגנטינה וצפון צ'ילה.
אלו צפרדעים מימיות השוכנות בביצות ואגמים וחלקם מימיים לחלוטין. הם בעלות ראש מגודל וגפיים קטנות. צבעיהם אפורים או דהויים ברובם.
הסוג מונה מעל 60 מינים, אך ייתכן שחלקם נכחדו והשאר מצויים בסכנת הכחדה גבוהה, עקב פגיעה בבית גידולם, זיהום, ציד אנושי וממחלת הכיטרידיומיקוסיס הקטלנית.
מינים

| 0 | 1 | 2 | 3 |
| --- | --- | --- | --- |
|  Telmatobius arequipensis  Telmatobius atacamensis  Telmatobius atahualpai  Telmatobius bolivianus  Telmatobius brachydactylus  Telmatobius brevipes  Telmatobius brevirostris  Telmatobius carrillae  Telmatobius ceiorum  Telmatobius chusmisensis  Telmatobius cirrhacelis  Telmatobius colanensis  Telmatobius contrerasi  Telmatobius culeus  Telmatobius dankoi  Telmatobius degener  Telmatobius edaphonastes  Telmatobius espadai  Telmatobius fronteriensis  Telmatobius gigas  Telmatobius halli |  Telmatobius hauthali  Telmatobius hintoni  Telmatobius hockingi  Telmatobius huayra  Telmatobius hypselocephalus  Telmatobius ignavus  Telmatobius intermedius  Telmatobius jelskii  Telmatobius laticeps  Telmatobius latirostris  Telmatobius macrostomus  Telmatobius marmoratus  Telmatobius mayoloi  Telmatobius mendelsoni  Telmatobius necopinus  Telmatobius niger  Telmatobius oxycephalus  Telmatobius pefauri  Telmatobius peruvianus  Telmatobius philippii  Telmatobius pinguiculus |  Telmatobius pisanoi  Telmatobius platycephalus  Telmatobius punctatus  Telmatobius rimac  Telmatobius rubigo  Telmatobius sanborni  Telmatobius schreiteri  Telmatobius scrocchii  Telmatobius sibiricus  Telmatobius simonsi  Telmatobius stephani  Telmatobius thompsoni  Telmatobius timens  Telmatobius truebae  Telmatobius vellardi  Telmatobius ventriflavum  Telmatobius verrucosus  Telmatobius vilamensis  Telmatobius yuracare  Telmatobius zapahuirensis |  |
שוגון

| --- | --- |

מינאמוטו נו יוריטומו, השוגון הראשון
 דרכי מינוי:  על ידי קיסר יפן
 תחום שיפוט:  יפן
 ייסוד המשרה:  1192
 איוש ראשון:  מינאמוטו נו יוריטומו
 איוש אחרון:  טוקוגאווה יושינובו
 תאריך ביטול המשרה:  1868
 
ערך זה עוסק בתואר היסטורי של השליט הצבאי של יפן. אם התכוונתם לספר מאת ג'יימס קלאוול, ראו .
שוֹגוּן (בקאנג'י: ‏将軍קובץ:Ja-将軍.oga‏Ⓘ‏) הוא תוארו של השליט הצבאי של יפן החל ב-1192 ועד 1868. לאורך תקופה זו, המכונה "ימי הביניים של יפן", היו השוגון השליט בפועל של המדינה אף על פי שהתמנו על ידי הקיסר. כשהגיעו מגלי ארצות פורטוגזים לראשונה ליפן בתקופת נאנבאן הם תיארו את המצב הפוליטי ביפן במונחים של אירופה: הם השוו את הקיסר לאפיפיור, בהיותו דמות סמלית חשובה אך חסרת כוח פוליטי, ואת השוגון לשליט אירופאי חילוני.
ממשלה בראשות שוגון נקראת ביפנית "בּאקוּפוּ" (קאנג'י: 幕府, מלולית: ממשלת אוהלים), שם שרומז לאהל המפקד בקרב. בעברית ממשל זה נקרא "שוגונות" ובאנגלית "shogunate". משמעות המילה שוגון היא "מצביא", אך כתואר זהו קיצור של הביטוי סייאי טאישוגון (קאנג'י: 征夷大将軍, רומאג'י: Sei-i Taishōgun) שמשמעותו המילולית היא "מצביא הכוחות הצבאיים הנלחמים בברברים".
אטימולוגיה

השוגון הראשון, מינאמוטו נו יוריטומו, נטל כוח רב ואדמות רבות מהאצולה בבירה קיוטו לקראת סוף תקופת הייאן, וקיבל את תוארו מהקיסר. לאחר מכן שימש התואר את ראשי שלוש השוגונויות ששלטו ביפן במהלך ימי הביניים. לאחר נפילת שוגונות מינאמוטו בסוף תקופת קמקורה נקבע התנאי לפיו על מנת לקבל את התואר שוגון על המצביא להיות נצר לשבט מינאמוטו. בתקופת אדו, האחרונה בימי הביניים, החליף התואר טאיקון (大君) את התואר שוגון בהתכתבויות רשמיות עם מדינות זרות, והיווה את המקור למילה טייקון.
היסטוריה > תקופת הייאן

במקור ניתן התואר סייאי טאישוגון למפקדים צבאיים בתקופת הייאן שלחמו באנשי האמישי שהתנגדו לשלטון הקיסר. מפקד הצבא אוטומארו נו אוטומו היה הראשון שקיבל את התואר. בסופו של דבר בוטל התואר לאחר שהאיינו נכנעו או נמלטו להוקאידו. מאוחר יותר בתקופת הייאן, קיבל מינאמוטו נו יושינאקה את התואר שוגון במהלך מלחמת גנפיי.
היסטוריה > תקופת קמקורה

בראשית המאה ה-11 נשלטה הפוליטיקה היפנית על ידי דאימיו שעמדו בראש נחלות והחזיקו חילות משמר של סמוראים. שתי המשפחות החזקות ביותר, טאירה ומינאמוטו, נלחמו ביניהן על השפעה בחצר הקיסרית החלשה. משפחת טאירה נטלה את השליטה בבירה קיוטו ב-1160, והחזיקה בה עד 1185 אז הובסה על ידי צבאותיו של מינאמוטו נו יוריטומו, שהשתלט על הממשלה. מינאמוטו יסד מערכת פיאודלית שבסיסה בקמקורה, ובה צבאות הסמוראיים הפרטיים שלטו במדינה בעוד הקיסר והאצולה בקיוטו נותרו השליטים דה יורה. הקיסר העניק למינאמוטו נו יוריטומו את התואר סייאי טאישוגון ב-1192, ובכך התבססה שיטת השלטון החדשה, שבבסיסה תואר המנהיג עובר בירושה.
לאחר מותו של מינאמוטו נו יוריטומו ב-1199 השתלט שבטה של אשתו, שבט הוג'ו, על השוגונות. לאחר שהתנקשו בחייהם של בניו של יוריטומו, הפך המחזיק בתואר השוגון לדמות סמלית בלבד, בעוד הכוח התרכז בידי העוצרים לבית הוג'ו. שוגונות קמקורה עמדה על כנה במשך 150 שנה, מ-1192 עד 1333.
ב-1274 וב-1281 פלשה האימפריה המונגולית ליפן. ניסיונו של הקיסר גו-דאיגו להשיב לעצמו את השליטה במדינה ב-1331 נכשל, אך החליש את השוגונות במידה רבה ובסופו של דבר הביא למפלתה.
היסטוריה > רסטורציית קנמו

לקראת סוף תקופת קמקורה טענו לכתר שני ענפים שונים של המשפחה הקיסרית. בתיווך השוגונות, הגיעו הענפים השונים להסכמה להעמיד קיסר לסירוגין. אולם, הסכם זה החזיק מעמד עד 1331, כשהקיסר גו-דאיגו סירב לפנות את כסאו לטובת קיסר הענף השני, ובתגובה נשלח לגלות. במהלך השנים 1334–1336 סייע המצביא אשיקאגה טאקאוג'י לגו-דאיגו להילחם בשוגונות ולהשיב לעצמו את כס הקיסרות.
לאחר ששב לכס הקיסרות החל הקיסר בחלוקת אדמות, אך סמוראים רבים הביעו חוסר שביעות רצון מהתהליך. כשגבר המרמור בקרב המעמד הלוחם פנה אשיקאגה כנגד הקיסר, וב-1336 הכתיר קיסר אחר תחתיו.
היסטוריה > תקופת מורומאצ'י

ב-1338 קיבל אשיקאגה את התואר שוגון, מתוקף היותו נצר לשבט מינאמוטו, ויסד את שוגונות אשיקאגה, שהחזיקה מעמד עד 1573. בסיסה של שוגונות אשיקאגה שכנה ברובע מורומאצ'י שבקיוטו, ומכאן בא שם התקופה.
היסטוריה > תקופת אדו

טוקוגאווה איאיאסו נטל את השליטה במדינה והקים את ממשלתו בעיר אדו (כיום טוקיו) ב-1600. הוא קיבל את התואר סייאי טאישוגון ב-1603 לאחר שזייף את אילן היוחסין שלו כך שהוכיח שהוא נצר לשבט מינאמוטו. שוגונות טוקוגאווה החזיקה מעמד עד 1867, אז ויתר השוגון טוקוגאווה יושינובו על תפקידו לטובת הקיסר מוצוהיטו במסגרת רסטורציית מייג'י.
לאורך תקופת אדו החזיק השוגון בשליטה במדינה, ולא הקיסר בקיוטו, אף על פי שהראשון חב לשני את תוארו. השוגון שלט במדיניות החוץ, בצבא ובדאימיו. תפקידו של הקיסר היה טקסי בלבד, ודמה לתפקידו כיום.
שימוש כיום

אף על פי שמנהיג יפן כיום הוא ראש הממשלה, השימוש בכינוי שוגון ממשיך גם בימינו. ראש ממשלה שפרש אך ממשיך להחזיק בהשפעה רבה מאחורי הקלעים של הפוליטיקה מכונה לרוב "שוגון צללים", גרסה מודרנית לתפקיד שמלאו קיסרים שפרשו לטובת בניהם.
לקריאה נוספת

Mass, Jeffrey P. and William B. Hauser (eds.) The Bakufu in Japanese History. Stanford University Press, 1993. ISBN 9780804722100.
Sansom, George. A History of Japan, 1134–1615. Stanford University Press, 1961. ISBN 9780804705257..
קברו של טקאוג'י אשיקאגה
איאיאסו טוקוגאווה
תמנוניים

| תמנוניים |
| --- | --- |

מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: תמנונאים
תת־סדרה:: Incirrina
משפחה:: תמנוניים
שם מדעי
 Octopodidae ‏ד'אורביני, 1839

תְּמָנוּנִיִּים או תְּמָנרגליים (שם מדעי: Octopodidae) היא משפחה של רכיכות ימיות מסדרת התמנונאים.
מאפיינים

זוהי משפחה גדולה בה הגדולים שבתמנונאים, לגדול מביניהם - תמנון פסיפי ענק (Enteroctopus dofleini) אורך זרועות של עד 4.5 מטרים (15 רגל) ומשקלו 71 קילוגרם (157 ליברות). התמנונים יודעים להחליף את צבעיהם במהירות ואף לשנות את מרקם עורם למטרות הסוואה שעוזרת להם הן להתגונן מטורפים והן לארוב לטרף. הם בעלי מקור קרני המכיל ארס ובעלי 8 זרועות עם כפתורי יניקה הנצמדים לטרף ומובילים אותו לעבר המקור.
למטרות הגנה תמנון יכול להסתוות במהירות, לפלוט נוזל אפור שמעוור את האויב או להסתחרר במהירות סביב הטורף ולהתלפף סביבו. אם זה לא עוזר התמנון ינשוך במקורו הארסי את האויב.
תמנונים הם בין חסרי החוליות האינטליגנטים ביותר. אך ישנה מחלוקת בין המדענים כמה אינטליגנטים הם. הם שחיינים איטיים אך יודעים להסתתר בין סלעים, אלמוגים וכמה מינים יודעים אפילו להלך מחוץ למים.
בשנת 2021, קבע מחקר שבוצע בבית הספר לכלכלה של לונדון כי תמנונים, לצד סרטנים ודיונונים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות". בעקבות זאת הודיעה ממשלת בריטניה על הכללת תמנונים בחוק לרווחת בעלי חיים בעלי מודעות(אנ').
סוגים

| 0 | 1 | 2 | 3 |
| --- | --- | --- | --- |
|  Abdopus - בו תמנון מהלך  סוג ומין יחיד Ameloctopus litoralis  Ameloctopus  Amphioctopus- בו תמנון הווריד  Aphrodoctopus  Bathypolypus  Bathypurpurata  Bentheledone  Benthoctopus  Callistoctopus  Cistopus  Danoctopus  Eledone  Enteroctopus- בו תמנון פסיפי ענק  Euaxoctopus |  סוג ומין יחיד Galeoctopus lateralis  Graneledone  סוג ומין יחיד Grimpella thaumastocheir  תמנון כחול-טבעות (Hapalochlaena)  Histoctopus  סוג ומין יחיד Lepidoctopus joaquini  סוג ומין יחיד Macrochlaena winckworthi  סוג ומין יחיד Macroctopus maorum  Macrotritopus  Megaleledone  Microeledonev  Muusoctopus  תמנון (Octopus) - בו תמנון החוף ותמנון עינוני  Pareledone   Paroctopus  Polypus |  Praealtus  Pteroctopus  Robsonella  Sasakinella  Sasakiopus  Scaeurgus  Teretoctopus  Tetracheledone  Thaumeledone  סוג ומין יחיד תמנון חקיין (Thaumoctopus mimicus)  סוג ומין יחיד Velodona togata  סוג ומין יחיד Vosseledone charrua  סוג ומין יחיד Vulcanoctopus hydrothermalis  סוג ומין יחיד תמנון וונדרפוס (Wunderpus photogenicus) |  |
גלריה

תמנון וונדרפוס
תמנון כחול טבעות
הערות שוליים

↑  אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 83
↑  London School of Economics and Political Science, [https://www.lse.ac.uk/News/News-Assets/PDFs/2021/Sentience-in-Cephalopod-Molluscs-and-Decapod-Crustaceans-Final-Report-November-2021.pdf Review of the Evidence of Sentience in
Cephalopod Molluscs and Decapod Crustaceans], נובמבר 2021,עמ' 7-8
↑  ההודעה לעיתונות של ממשלת בריטניה, נובמבר 2021
]
| --- | --- |
בקרת זהויות :  NLI: 987007541652405171  GND: 4123567-8  LCCN: sh87020096
שיהאב-2

| --- | --- |

טיל שיהאב-2 בתערוכה בטהראן
 מידע בסיסי
 קוד נאט"ו:  SS-1d Scud-C
 ייעוד:  טיל בליסטי לטווח קצר
 ארץ ייצור:  איראן איראן
 יצרן:  איראן 
 תקופת השירות:  1994–הווה (כ־30 שנה)
 פלטפורמת שיגור:  משגר MAZ-543 (אנ') סובייטי
 מאפיינים כלליים
 הנעה:  דלק נוזלי
 משקל:  בין 6,370 ל-6,500 ק"ג
 ממדים
 אורך:  בין 11.37 ל-12.29 מטר
 קוטר:  0.885 מטר
 ביצועים
 טווח:  300-700 ק"מ
 תקרת גובה:  כ-250 ק״מ
 ראש קרב והנחיה
 ראש קרבי:  750-1,000 ק"ג
 ניווט:  אינרציאלי
 
שיהאב-2 (شهاب-2; בפרסית: מטאור-2) הוא טיל בליסטי לטווח קצר מסדרת טילי השיהאב, יורשו של טיל שיהאב-1, פותח ויוצר במסגרת תוכנית הטילים האיראנית. הטיל יודע לשאת ראש קרב גדול של בין 750-1,000 ק"ג חומר נפץ, תלוי בטווח המעוף של הטיל.
היסטוריה

הטיל הוא גרסה של הסקאד-C. בין השנים 1990-1992 רכשה איראן טילי סקאד C מקוריאה הצפונית (שם הם מכונים הוואסונג 6). איראן ניסתה טילים אלו לראשונה במאי 1991, בניסוי בו שוגר טיל מאזור טהראן למרחק של 310 ק״מ. גרסת הייצור המקומי באיראן של טיל זה נקראה ״שיהאב-2״ וההערכה היא כי עד 1994 צברה איראן כ-200 טילים.
טילי השיהאב-2 נוסו פעמים רבות במסגרת תרגילים צבאיים בשם ״הנביא הגדול״ ב-2006 ב-2011, בו הוכחה יכולת שיגור טילים ממשגרים מנויחים ותת-קרקעיים וב-2012. אך ככל הנראה לא שוגרו בפעילות מבצעית על ידי צבא איראן.
לטענת ״צבא השחרור הלאומי״, ארגון המורכב מאנשי צבא סורים שערקו, טילי השיהאב 2 מופעלים בצבא סוריה על ידי חטיבת טילי קרקע-קרקע 155, שמאחסנת את הטילים במתקנים תת-קרקעיים באזור  אל-קטייפה.
תפוצה

איראן איראן
סוריה סוריה
ראו גם

שיהאב-3
הערות שוליים

1 2  שיהאב 2, באתר FAS (פדרציית המדענים האמריקאית)
↑  Ynet, ‏איראן: ירינו טילי שיהאב בעלי טווח של 2,000 ק"מ, באתר גלובס, 2 בנובמבר 2006
↑  דודי כהן, התרגיל הגדול: איראן שיגרה 14 טילי קרקע-קרקע, באתר ynet, 28 ביוני 2011
↑  אירן: "שיגרנו בהצלחה טילי שיהאב 3 וזילזאל", באתר וואלה, 3 ביולי 2012
↑  חטיבת טק״ק סקאד של צבא סוריה באתר נציב.נט, 2019
מפת פריסת השימוש בטילים ברחבי העולם
תספיג RNA

תספיג RNA או הספג צפוני (באנגלית: Northern blot) הוא שיטה בביולוגיה מולקולרית לקביעת גודלה ונוכחותה של מולקולת RNA ייחודית. השלבים דומים מאוד לאלה של תספיג DNA.
השיטה

בשלב הראשון, מריצים על גבי ג'ל את מולקולות ה-RNA, וכך מפרידים אותן לפי גודלן. כדי לאפשר את התנועה מופעל שדה חשמלי ומולקולות ה-RNA, אשר טעונות שלילית, נודדות מהקוטב השלילי אל החיובי. מידת התקדמות המקטעים נמצאת ביחס הפוך לאורך המקטע (כלומר, מקטעים קטנים יותר יגיעו רחוק יותר). הסיבה לכך היא הגודל - חתיכה ארוכה יותר תתעכב זמן רב יותר בג'ל ותרוץ פחות.
לאחר סיום ההפרדה החשמלית מניחים את הג'ל על גבי ממברנת ניטרוצלולוזה או ממברנת ניילון ובעזרת לחץ או דיפוזיה של נוזלים מעבירים את מולקולות ה-RNA לממברנה. ה-RNA מקובע לניטרוצלולוזה על ידי חימום או לניילון על ידי קרינת UV.
בשלב השלישי, על מנת לאתר את מולקולות ה-RNA הרצויות, מוכנסת הממברנה עם מולקולות ה-RNA לתמיסה המכילה סמנים (probe), אשר מסומנים רדיואקטיבית. הסמנים הם מולקולות רנ"א משלימות למולקולת ה-RNA אותה מחפשים.
לאחר כמה דקות, נשטפת הממברנה מכל הסמנים שלא נקשרו למולקולות RNA. כעת ניתן לזהות את המולקולות הרצויות לנו, בעזרת חשיפה לסרט צילום: הממברנה נחשפת לסרט צילום, ובמקום שבו נמצאת המולקולה המבוקשת נוצרים פסים (בנדים) על גבי סרט הצילום (אלו בעצם הסמנים הרדיואקטיבים). ניתן לדעת את אורכה של מולקולת ה-RNA בהתאם למיקומה היחסי בג'ל (המולקולה רצה בהתאם לאורכה).
תן (סוג)

| תן |
| --- | --- |
 מלמעלה למטה: תן לבן-פס, תן שחור גב
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: תן
שם מדעי
 Lupulella ‏בורמייסטר, 1906

תן (שם מדעי: Lupulella) הוא סוג במשפחת הכלביים. בסוג נכללים שני מינים, שניהם מצויים באפריקה. בעבר נחשבו למינים בסוג כלב, אך לאחר מחקר משנת 2017 הועברו לסוג תן. למרות השם הדומה, המין תן זהוב אינו שייך לסוג זה.
מינים בסוג תן

| שם | שם מדעי | תמונה/איור | תפוצה |
| --- | --- | --- | --- |
| תן לבן-פס | Lupulella adusta |  |  |
| תן שחור-גב | Lupulella mesomelas |  |  |
תלמי, מלך אפירוס

תלמי (ביוונית: Πτολεμαῖος‏; המאה ה-3 לפנה"ס) היה מלך אפירוס למשך תקופה קצרה.
ביוגרפיה

תלמי היה בנו השני של אלכסנדר השני, מלך אפירוס ואשתו אולימפיאס השנייה, שהייתה גם אחותו. אחותו של תלמי, פתיה, נישאה לדמטריוס השני איטוליקוס, מלך מוקדון. היה לו אח גדול בשם פירוס השני. אין זה מן הנמנע שהוא נקרא על שם דודו תלמי, אחי אמו.
בשנת 242 לפנה"ס מת אביו אלכסנדר, בזמן שהוא ופירוס עוד היו צעירים. אמם אולימפיאס שימשה כעוצרת. זו הייתה תקופה קשה עבור אפירוס, מכל השבטים השונים שהרכיבו את הממלכה, רק שבט המולוסים נותר נאמן לבית המלוכה. גורמים רפובליקניים התעוררו ודרשו לבטל את המשטר המלוכני של אפירוס לטובת משטר רפובליקני. רעב שרר, ובנוסף לכך הליגה האיטולית הכריזה מלחמה. אולימפיאס הצליחה אך בקושי לשמר את קיומה של הממלכה.
כשבגר פירוס, הוא הוכתר כמלך. עם זאת, הוא מת בתאריך לא ברור בנסיבות לא ברורות. תלמי הוכתר כמלך במקומו, אולם גם הוא מת במהרה. נסיבת המוות לא ברורה, יוסטינוס טוען שהוא יצא למסע מלחמה שבמהלכו מת ממחלה, בעוד מפוליאינוס ניתן להבין שהוא נרצח. לאחר מותו עלתה לשלטון אחייניתו דידמאיה השנייה, שגם היא נרצחה במהרה. לאחר מותה הפכה אפירוס לרפובליקה.
הערות שוליים

1 2  יוסטינוס, ספר עשרים ושמונה, 3.
↑  פוליאינוס, "סטראטגמטה", ספר שמיני, 52.
תיכון אלון רמת השרון

| --- | --- |

 בית ספר
 על שם:  יגאל אלון 
 תקופת הפעילות:  1984–הווה (כ־40 שנה)
 מייסדים:  המנהל הראשון: אלי עיון
 שכבות לימוד:  י'–י"ב
 מיקום
 מיקום:  רמת השרון
 מדינה:  ישראל ישראל
 קואורדינטות:  32°08′56″N 34°50′42″E﻿ / ﻿32.148979210967°N 34.84498640562°E﻿ / 32.148979210967; 34.84498640562
 alonschool.tik-tak.net
  מפת מיקום  מפה דינמית   (למפת גוש דן מוגדלת) תיכון אלון רמת השרון(למפת גוש דן רגילה) תיכון אלון רמת השרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון אלון רמת השרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון אלון רמת השרון  he תיכון אלון רמת השרוןhe תיכון אלון רמת השרוןמפת  __ רמת השרון (in English: Ramat HaSharon) [‌גוש דן וסביבותיו‌]מצפון וממערב: __ הרצליה (in English: Herzliya) מצפון: __ גליל ים (in English: Glil Yam) ממזרח: __ הוד השרון (in English: Hod HaSharon) מדרום-מזרח: __ פתח תקווה (in English: Petah Tikva) מדרום וממערב: __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
התיכון המקיף לאמנויות ולמדעים על שם יגאל אלון ברמת השרון הוא בית ספר תיכון שזכה לפרסום ברחבי הארץ בעיקר בשל מגמות האמנות שלו.
רקע

בשנות ה-70 של המאה ה-20 הייתה רמת השרון עדיין מושבה ולה מועצה מקומית, אף על פי שמבחינת גודל האוכלוסייה היא הייתה גדולה יותר מערים קטנות רבות בארץ. למרות זאת החליטו ראשי היישוב לא להפוך לעיר ולשמור על צביון של מושבה. במהלך אותו העשור גדלה אוכלוסיית המושבה בצורה משמעותית ולכן, למרות אותה ההתעקשות, בית הספר התיכון הוותיק היחיד ביישוב (תיכון רוטברג) הגיע לתפוסה מלאה והיה צורך לפתוח בית ספר תיכון חדש.
הקמה

בתחילת שנות השמונים  החלו במועצה בצעדים מעשיים. נמצא מקום פנוי בקצה הצפוני של המושבה בפינת הרחובות אוסישקין ויבנה. ההצעה לקרוא לתיכון על שם שר החינוך לשעבר הייתה של יו"ר ועד החינוך במועצה המקומית, אברהם רוכלי. התיכון נבנה אף על פי שלא היה מספיק מקום ל-3 השכבות, ולכן כל שכבה נאלצה פעמיים בשבוע ללמוד במבנה שנקרא "קריית הצעירים" שנמצא בקצה השני של המושבה, בכיתות ללא לוח. כיתה אחת בכל שכבה למדה בקביעות בבית הכנסת הקטן שבמבנה זה.
צוות ההקמה כלל אנשי חינוך מקומיים וותיקים, ולמנהל הראשון נבחר אלי עיון, שקודם לכן ניהל את התיכון המקיף בדימונה במשך כעשור וחצי.
המחזור הראשון שסיים את לימודיו בקיץ 1987 מנה שמונה כיתות, מתוכן כיתת אומנות אחת. כמאתיים ושישים בוגרות ובוגרים סיימו את המחזור הראשון, ביניהם ארבעה בלבד שלא היו תושבי רמת השרון.
פעילות > המאה העשרים

בשנים הראשונות לפעילותו של בית הספר הנהיג מנהלו הראשון מסורת של עריכת יום עיון שנתי סביב מורשתו של יגאל אלון שעל שמו נקרא בית הספר. כמו כן הנהיג לימודי נהיגה לתלמידים במסגרת בית הספר.
עם השלמת בניית כל הכיתות לא היה עוד צורך בנסיעה לקריית הצעירים וכל שלושת המחזורים למדו באותו המבנה.
שטחו של בית הספר התרחב במהלך שנות ה-90 וכלל גם אולם ספורט ומגרשי ספורט, אף על פי שהתרחבות זו הייתה בניגוד לדעתם של כמה מתושבי הבתים הסמוכים. עם התרחבות שטח בית הספר הוחלט להעביר אליו גם את הקונסרבטוריון המקומי למרות הבטחת ראש המועצה אפרים חירם במהלך מערכת הבחירות המקומית שלא יעשה זאת. כמו כן עבר לתחומי בית הספר גם המתנ"ס המקומי שנקרא מעכשיו בשם "מגוונים אלון".
במקביל החלו מגמות האמנות להתפרסם ברחבי הארץ. סרטי תלמידי מגמת הקולנוע התחרו בפסטיבלים, והצגות של מגמת התיאטרון של תיכון אלון נטלו חלק בפסטיבל עכו.
לעומת המחזור הראשון שרק בודדים מבוגריו לא היו תושבי המושבה, פרסומו של בית הספר גרם לכך שתלמידים רבים מיישובים אחרים ביקשו ללמוד בתיכון. הביקוש הביא לפתיחת כיתת אמנות נוספת.
פעילות > המאה ה-21

בתחילת המאה העשרים ואחת נכנס לתפקיד המנהל יהודה יעקבסון. הוא ניהל את בית הספר עד 2018.  החליפה אותו בתפקיד רבקה שמש. בשנת 2020 מונתה אנדי קליסקי לתפקיד מנהלת בית הספר.
ראו גם

רשימת בוגרי ובוגרות בית הספר
הערות שוליים

↑  מעריב מקומי- רמת השרון - הושלם תיכון, מעריב, 10 בפברואר 1987
↑  תושבי דימונה גאים בעירם, למרחב, 18 במאי 1969
↑  "משלוש יוצא אחד" ספר המחזור הראשון. תיכון אלון. רמת השרון תשמ"ז
↑  תלמידים במשחק הדמיה, מעריב, 20 באפריל 1986
↑  מעריב מקומי- רמת השרון - נהגים של תיכון, מעריב, 9 בספטמבר 1986
↑  מה קורה ? - לא רוצים גבוה, מעריב, 11 במאי 1990
↑  הקונסרבטוריון יעבור, מעריב, 24 באוגוסט 1989
↑  ""אני פורשת עם תחושת סיפוק אדירה"", באתר sharonline.co.il
↑  סינמה תיכון, חדשות, 30 בנובמבר 1988
↑  "צעיר, מוכשר ועני", חדשות, 1 באוקטובר 1993
↑  "כמה ג׳נק סוד זלל פרעה", חדשות, 4 באוקטובר 1993
↑  "סוף עידן", באתר calameo.com
↑  "רבקה שמש, מנהלת תיכון אלון", באתר sharonline.co.il
↑  "עולה כיתה: אנדי קליסקי מונתה למנהלת תיכון אלון", באתר sharonline.co.il
תיכון איתן רמת גן ע"ש רפאל איתן

| --- | --- |

 בית ספר תיכון
 על שם:  רפאל איתן 
 תקופת הפעילות:  2003–הווה (כ־21 שנים) 
 מגמות:  ניהול משאבי אנוש, גאוגרפיה, תקשוב
 שכבות לימוד:  ט'-יב'
 בעלי תפקידים
 מנהלת:  נועה אבניאל בר און
 סגל:  20
 תלמידים
 :  160 
 מיקום
 מדינה:  ישראל ישראל
 קואורדינטות:  32°03′55″N 34°49′57″E﻿ / ﻿32.065361111111°N 34.832416666667°E﻿ / 32.065361111111; 34.832416666667
 mekif-eitan.tik-tak.net
  מפת מיקום  מפה דינמית   (למפת גוש דן מוגדלת) תיכון איתן רמת גן(למפת גוש דן רגילה) תיכון איתן רמת גן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון איתן רמת גן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון איתן רמת גן  he תיכון איתן רמת גן ע"ש רפאל איתןhe תיכון איתן רמת גן ע"ש רפאל איתןמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
תיכון איתן רמת גן ע"ש רפאל איתן הוא בית ספר תיכון ארבע-שנתי במעמד מוכר שאינו רשמי בעיר רמת גן.
היסטוריה

בית הספר נוסד בשנת 1966 כתיכון מקצועי לבנים של רשת אורט ונודע בשם "אורט רמת גן". בטקס הפתיחה של בית הספר נאם ראש עיריית רמת גן דאז אברהם קריניצי. בשנת 1981 שונה שמו ל"קריית החינוך אורט" והוצעו בו מגמות כגון חשמל, מכניקה, מזכירות, אלקטרוניקה, חשבונאות, שרטוט, פקידות ויהלומים. לאורך שנות השמונים והתשעים היה זה בית הספר התיכון הגדול ברמת גן, עם למעלה מ-10 כיתות בשכבה. בשנת 2003  נקרא מחדש על שמו של רפאל איתן, הרמטכ"ל ה-11 של צה"ל, חבר הכנסת ושר בממשלות ישראל.
נכון ל-2022, בבית הספר לומדים כ-160 תלמידים, בכיתות ט'-י"ב, עם בין 1–2 כיתות בשכבה. צוות המורים מונה כ-20 חברי סגל. את בית הספר מנהלת נועה אבניאל בר און. על מנהליו הקודמים ניתן למנות את ערן ירושלמי, עופר אילות ומירי ענני.
מגמות > תיירות

תוכנית הלימודים במגמת תיירות ופנאי מותאמת לידע האקדמי ולתיירות במאה ה-21. נוסף על תעודת בגרות, מגמה זו מקנה גם הכשרה מקצועית לתעסוקה בענף התיירות, ומעודדת הגשמה של מטרות לאומיות הקשורות בפיתוח התיירות בישראל.
מגמות > תקשוב

המגמה מכשירה את תלמידיה להשתמש בטכנולוגיות מחשוב ותקשורת. התלמידים במגמה לומדים את מקצועות הבסיס לעולם המחשוב, דרך לימוד מערכות תקשורת, מערכות פתוחות, מערכות יישומים גרפיות, מערכות מידע וידע ומערכות קנייניות.
הלימודים כוללים לימודים עיוניים ויישום החומר הנלמד באמצעות עבודה במעבדות תקשורת ומעבדות פירוק והרכבה וירטואליות ופיזיות. על התלמידים להגיש פרויקט במהלך לימודיהם ועבודת גמר בתום הלימודים. התלמידים לומדים עבודה עם מערכות ליצירת רשתות מחשבים ותקשורת וניהול מערכות תקשורת.
בוגרים ידועים

משה שטרנפלד
יצחק רחימוב
סטלוס
מטי יוגב
מייק המל
רפי ברקוביץ'
גלריה

כניסה לבית הספר
ארון גביעים
כניסה
פטיו
הערות שוליים

↑  מאפייני מוסד באתר משרד החינוך
↑  אורט בנים רמת גן מחזור ראשון הוסרט על ידי עודד קירש
↑  תמונת מחזור ז' של קריית החינוך אורט, באתר "אורט רמת-גן מחזור ז' תשמ"ח 1988"
שושלת מנליק

| --- | --- |
 מדינה:  האימפריה האקסומית
 בית האב:  השושלת האגעזית ושושלת דוד
 מייסד:  מנליק הראשון
 השליט האחרון:  דיל נהואד
 תקופת השושלת:  978 לפנה"ס – 928 (כ־1,906 שנים)
 אתניות:  אגעזים - חבשים
 ענפים:  השושלת הסולומונית
 
שושלת מנליק היא שושלת מלכים חבשים ממוצא שמי ששלטו על חבש מ-978 לפנה"ס - 928. שושלת זו היא צאצאית של שתי שושלות על פי מסורתה שושלת בית דוד דרך אביו של מנליק שהוא שלמה המלך והשושלת האגעזית דרך אמו המלכה מקדה. שושלת זו שלטה באופן מוחלט על קיסרות אקסום במהלך כל שנות קיומה.
היסטוריה > מוצא השושלת

מוצאה של שושלת זו היא משתי שושלות שונות. הראשונה השושלת השליטה באזור חבש השושלת האגעזית דרך המלכה מקדה אשר הייתה המלכה ה-52 של ממלכת שבא והשנייה שושלת בית דוד הישראלית דרך שלמה המלך. משני מלכים אלו יצא בן אשר ניתן לו השם "אבנה אל חכם" ("בנו של החכם") שנודע יותר בשם "מנליק" ("בן המלך").